                                                                                                                                                        

Na temelju članka 39., stavka 4. Zakona pomorskom dobru i morskim lukama („Narodne novine“, broj 83/23 u daljnjem tekstu: Zakon),  Pravilnika o sadržaju plana upravljanja pomorskim dobrom („Narodne novine“, broj 150/23 u daljnjem tekstu: Pravilnik) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko Vijeće Grada Šibenika na 7. sjednici od 15. rujna 2026. godine, donosi


IV. DOPUNE PLANA
UPRAVLJANJA POMORSKIM DOBROM
na području Grada Šibenika
za razdoblje od 2024. do 2028. godine

(1) U Planu upravljanja pomorskim dobrom na području Grada Šibenika za razdoblje od   2024. do 2028. godine („Službeni glasnik Grada Šibenika“, broj 10 /23, 2/24, 12/24 i 13/25), u točki V. PLAN GRADNJE NA POMORSKOM DOBRU u stavku 2. iza točke e) dodaje se točka f) koja glasi: 
„f) proširenje i uređenje obalnog pojasa Dolac, Grad Šibenik – čestice koje su unutar obuhvata te koje se nalaze u granicama pomorskog dobra, ali izvan granica lučkog područja, i to nove čestice prema parcelacijskom elaboratu koji je u izradi, kako slijedi: 
- 6045/2, 6045/3 (nastale od 6045),
- 6041/1, 6041/2 (nastale od 6041),
- 1200/3, 1200/7 (nastale od 1200/3),
- 4974/10, 4974/23 (nastale od 4974/10),
- 4974/21, 4974/22, 4974/23, 4974/24, 4974/26, 4974/28, 4974/29, 4974/30, 4974/31 (nastale  
  od 4974/13),
- 4974/32 (nastala od 4974/14) i
- 4974/15, 4974/33 (nastale od 4974/15).
Ukupna vrijednost investicije je procijenjena na 15.765.000,00 EUR (bez PDV-a), od  čega 5.580.000,00 EUR (bez PDV-a) otpada na investiciju izvan lučkog područja koja je pod ingerencijom Grada Šibenika.“

(2) U točki VI. PLAN DAVANJA DOZVOLA S POPISOM DJELATNOSTI KOJE SE MOGU OBAVLJATI NA POMORSKOM DOBRU NA PODRUČJU  GRADA u  stavku 4. dodaje se podstavak 2.  koji glasi:
„Ukoliko je pojedino događanje za koje se izdaje dozvola na pomorskom dobru za privremenu ili prigodnu djelatnost od javnog interesa za lokalnu zajednicu minimalna naknada za dodjelu dozvola daje se u umanjenom iznosu, a iznimno, ukoliko se radi o događaju koje je nekomercijalnog karaktera može se dati bez naknade, u kojim slučajevima dozvola ne može uključivati mogućnost ograničenja opće upotrebe, sve sukladno Uredbi o dopunama Uredbe o vrstama djelatnosti i visini minimalne naknade za dodjelu dozvola na pomorskom dobru („Narodne novine“, broj 48/26)“.

(3) Sukladno članku 39. stavak 2. Zakona na prijedlog ovih IV. Dopuna Plana su ishodovane suglasnosti Upravnog odjela za prostorno planiranje i zaštitu okoliša Grada Šibenika KLASA:350-02/26-01/28, URBROJ:2182-1-04-26-2 od  27. kolovoza 2026. godine i Upravnog odjela za provedbu dokumenata prostornog uređenja i gradnju Grada Šibenika KLASA:350-01/26-01/31, URBROJ:2182-1-08-26-2 od 27. kolovoza 2026. godine


Sukladno članku 39. stavak 4. Zakona ove IV. Dopune Plana će se  dostaviti jedinici područne (regionalne samouprave) i nadležne lučke kapetanije radi davanja suglasnosti.

(4) Ove IV. Dopune Plana stupaju na snagu osmog dana od dana objave u „Službenom glasniku Grada Šibenika“

KLASA:934-01/23-01/18
URBROJ:2182-1-03-26-59
Šibenik, 15. rujna  2026.

                                                                                                                    PREDSJEDNIK                                                                                                                                 
                                                                                                            dr. sc. Dragan Zlatović,v.r.






































OBRAZLOŽENJE
Prijedloga IV. Dopuna
Plana upravljanja pomorskim dobrom na području Grada Šibenika
za razdoblje 2024. do 2028.


Gradsko Vijeće Grada Šibenika je na 17. sjednici od 14. prosinca 2023. godine, na 18. sjednici od 13. ožujka 2024. godine, 24. sjednici od 12. prosinca 2024. godine i 4. sjednici od 19. prosinca 2025. godine, donijelo je Plan upravljanja pomorskim dobrom na području Grada Šibenika za razdoblje od 2024. do 2028. godine, KLASA:934-01/23-01/18, URBROJ:2182-1-03-23-17, KLASA: 934-01/23-01/18, URBROJ:2182-1-03-24-28, KLASA: 934-01/23-01/18, URBROJ:2182-1-03-24-45 i KLASA: 934-01/23-01/18, URBROJ:2182-1-03-25-52 („Službeni glasnik Grada Šibenika“ broj 10/23, 2/24, 12/24 i 13/25 u daljnjem tekstu: Plan).

Sukladno potrebama gradnje na pomorskom dobru u općoj upotrebi u 2026. godini predlažu se dopune  iz stavka (1) ovih  IV. Dopuna Plana.  

Vlada Republike Hrvatske donijela je u veljači 2024. godine Uredbu o vrstama djelatnosti i visini minimalne naknade za dodjelu dozvola  na pomorskom dobru, kojom se između ostaloga propisuje mogućnost davanja dozvole na pomorskom dobru za obavljanje privremene i prigodne djelatnosti na zahtjev, na rok ne duži od 20 dana tijekom kalendarske godine.
Uredbom o dopunama Uredbe o vrstama djelatnosti i visini minimalne naknade za dodjelu dozvola na pomorskom dobru omogućava se davateljima dozvola, ukoliko je pojedino događanje od javnog interesa za lokalnu zajednicu, dati dozvolu na pomorskom dobru u umanjenom iznosu, a iznimno, ako se radi o događanju koje je nekomercijalnog karaktera bez naknade. Mogućnost davanja dozvole na pomorskom dobru s umanjenom naknadom, odnosno bez naknade, mora biti predviđena Planom upravljanja pomorskim dobrom, pa se predlažu odredbe iz stavka (2) ovih  IV. Dopuna Plana.

Sukladno članku 39. stavak 2. Zakona na prijedlog ovih IV. Dopuna Plana su ishodovane suglasnosti Upravnog odjela za prostorno planiranje i zaštitu okoliša Grada Šibenika KLASA:350-02/26-01/28,  URBROJ:2182-1-04-26-2 od  27. kolovoza 2026. godine i Upravnog odjela za provedbu dokumenata prostornog uređenja i gradnju Grada Šibenika KLASA:350-01/26-01/31, URBROJ:2182-1-08-26-2 od 27. kolovoza 2026. godine

Za predložene dopune  Plana provedeno je javno savjetovanje u skladu s propisom kojim se uređuje pravo na pristup informacijama  to u vremenu od 27. kolovoza  2026.  do 03. rujna 2026. godine na koje u navedenom razdoblju nije pristigla ni jedna primjedba.

Sukladno  članku 39.  stavak 4. Zakona o pomorskom dobru i  morskim lukama (“Narodne novine”, broj 83/23), po provedbi javnog savjetovanja Plan upravljanja pomorskim dobrom za jedinicu lokalne samouprave donosi predstavničko tijelo jedinice lokalne samouprave, te Plan dostavlja jedinici područne (regionalne) samouprave i nadležnoj lučkoj kapetaniji radi davanja suglasnosti.

Slijedom navedenog predlaže se usvajanje ovog Prijedloga IV. Dopune Plana upravljanja pomorskim dobrom na području Grada Šibenika za razdoblje od 2024. do 2028 godine.
